благосъстояние;
 в)
 развитието на национална система за компетенции и квалификации в сектора на спорта;
 г)
 интеграцията на групите в неравностойно положение чрез спорта;
 д)
 борбата с допинга;
 е)
 борбата с уреждането на изхода от спортни срещи;
 ж)
 сигурността по време на големи международни спортни събития.
 Член 442
 Ще се провежда редовен диалог по въпросите от обхвата на глава 25 от дял V (Икономическо и секторно сътрудничество) от настоящото споразумение.
 ГЛАВА 26
 Сътрудничество на гражданското общество
 Член 443
 Страните благоприятстват сътрудничеството с гражданското общество, което цели постигането на следните цели:
 а)
 укрепване на контактите и насърчаване на взаимния обмен на опит между всички сектори на гражданското общество в държавите — членки на ЕС, и Украйна;
 б)
 осигуряване на участието на организациите на гражданското общество в изпълнението на настоящото споразумение, включително в неговия контрол и в развитието на двустранните отношения между ЕС и Украйна;
 в)
 гарантиране на по-добро познаване и разбиране на Украйна, включително нейната история и култура, в държавите — членки на ЕС;
 г)
 гарантиране на по-добро познаване и разбиране на Европейския съюз в Украйна, включително ценностите, върху които той е основан, и неговото функциониране и политики.
 Член 444
 Страните насърчават диалога и сътрудничеството между заинтересованите страни на гражданското общество от двете страни като неразделна част от отношенията между ЕС и Украйна, посредством:
 а)
 укрепване на контактите и насърчаване на взаимния обмен на опит между всички организациите на гражданското общество в държавите — членки на ЕС, и Украйна, по-специално чрез професионални семинари, обучения и др.;
 б)
 способстване за институционалното изграждане и консолидиране на организациите на гражданското общество, включително и наред с другото застъпничество, неформални мрежи, посещения, работни семинари и др.;
 в)
 предоставяне на възможност украински представители да се запознаят с процеса на консултации и диалог между социалните и гражданските партньори в ЕС с оглед на интегрирането на гражданското общество в процеса на изработване на политики в Украйна.
 Член 445
 Ще се провежда редовен диалог по въпросите от обхвата на глава 26 от дял V (Икономическо и секторно сътрудничество) от настоящото споразумение.
 ГЛАВА 27
 Трансгранично и регионално сътрудничество
 Член 446
 Страните насърчават взаимното разбиране и двустранното сътрудничество в областта на регионалната политика, методите на формулиране и прилагане на регионалните политики, включително многостепенното управление и партньорство, със специален акцент върху развитието на необлагодетелстваните райони и териториалното сътрудничество, с цел да се създадат канали за общуване и подобряване на обмена на информация между националните, регионалните и местните органи, социалноикономическите субекти и гражданското общество.
 Член 447
 Страните подкрепят и засилват участието на местните и регионалните органи в трансграничното и регионалното сътрудничество и свързаните управленски структури, така че да се засили сътрудничеството посредством създаването на необходимата законодателна уредба, да се подкрепят и развият мерки за изграждане на капацитет и да се способства за укрепването на трансграничните и регионалните икономически и стопански мрежи.
 Член 448
 Страните полагат усилия за развитието на трансграничните и регионалните аспекти на, inter alia, транспорта, енергетиката, съобщителните мрежи, културата, образованието, туризма, здравеопазването и други области от обхвата на настоящото споразумение, които имат отношение към трансграничното и регионалното сътрудничество. По-специално страните насърчават развитието на